钦定古今图书集成/理学汇编/文学典/第081卷 > 胡朝颖
## 钦定古今图书集成/理学汇编/文学典/第081卷 > 胡朝颖

按《浙江通志》：朝颖，字达卿，淳安人。乾道八年进士，历
武昌令，通判嘉兴。时宰相郑清之家人暴横，朝颖寘
之法，移书谢云：“以天子之命官，挞宰相之童仆，罪当
避位。”清之得书以闻，帝喜曰：“得一佳士矣。”除守岳州
兼湖北提刑。尝以道自任，有《静轩集》三卷，《武昌杂咏》
《西湖百韵诗馀》各一卷。